
Ungkarl. 



Jeg vil ud og gennemblæses, 

Stueluft gør slap. 

Jeg vil høre Skærver knase 

i et Hjulspors Sjap — 

Sky-Jag over opblødt Brakjord, 

Pisk i sorte Træ'r: 

Storm, som mønstrer sejge Kræfter, 

er en Ungkarls Vejr. 

Vi skal ind paa Herregaarden, 

den er lampelys og lun; 

jeg vil være mildt forelsket — 

»Ja, til Rødvin og Kalkun«. 

Hun forstaar, at hun er smukkest, 

set i ren Profil, 

hun forstaar at læse Runen 

i en Ungkarls Smil . . . 



Der er genlyds tomt herhjemme, 
ingen Toner, ingen Stemme . . . 
men er Stuen kold og bar, 
tænd din trofaste Cigar: 
For en søvnløs Mand staar Verden 
afført Festens Silkedra^, 
men for Nattens Aandesyner 
staar en Ungkarl Vagt. 



Ved iste Regiment. 



Tusind blanke Bøsseløb 
over tusind unge Skuldre — 
Fodslag med et jæmhaardt Smæld, 
som om Gaden skulde smuldre — 
Kolben vugger let i Haand, 
fast om Vristen Støvlen sidder: 
Kæmekarle paa Geledder, 
Morgensundheds Styrkefond ! 

Ud i Kædel fremad il! 
i de friske Roeblade 
tager Foden kolde Bade . . . 
Saa, nu blæses der til Hvil. 
Brændevinen gaar paa Rad 
bagved Grevens revne Have; 
Skaal for Grevens trevne Mave, 
den ta'r Vand i Karlsbad. 

Langs med Gærdets vaade Vold 
ligger vi og venter »Fjendenc, 
bandsat fugtig bider Vinden, 
Haanden strammes ru og kold . 
Ser du Skoven? Gul og gusten 
skranter Birken, Vinterrusten 
æder Bøgen ræverød, 
Granen skumler over Død. 



Hvem slaar Dødens Tanke hen I 
Høst og Død Soldater dyrke, 
Høstens mørke Vin har Styrke 
til at skylle Mod i Mænd: 
den er fyldt paa gyldne Krus, 
Saften er forsoningshellig. 
Ven og Uvens Blod i Fællig 
gennemrisles af dens Rus. 



I Kantonnement. 



Min Barndoms Lade — 

hvor alle vi Søskende leged som smaa 

og redte os lune Senge 

af gule, tærskede Straa, 

naar Moder paa Regnvejrsdage 

forbød os at snavse i Haven vort Tøj, 

saa stormed vi ellevilde derover 

under umaadelig Støj. 



Vi sloges med Halmen, 

og Avnernes Splinter af Øjet vi gned, 

saa kravled vi op paa Bjælken 

og trimlede hvinende ned. 

pillede Kalken af Muren, 
det skæve, klinede Bindingsværks-Kræ, 
og stirred paa alle de Edderkopper, 
som feded sig i dens Læ. 



Og henne i Krogen, 

dækket af Halmen og fjorgammelt Snavs, 

der fandt vi en Gang, ved at rode, 

en Ting — og vor Leg blev tavs. 

et grovt og ormstukket Trækors, 

kasseret som Vraggods, da Kirken en Gang 

j5k Raad til en Altertavle — 

en underlig Mand, der hang. 



En Krans af Tome 

omgav de grimme fortrukne Træk, 

og røde Striber fortalte 

om Haandens sivende Læk — 

vi sagde vist intet, 

men dette Billed, slængt hen i en Krog, 

talte igennem vor Bamesnak 

med Ord fra et evigt Sprog . . . 

Den gamle Lade — 
den saa jeg i Aftes, en Helligdom, 
hvor alle min Barndoms Minder 
flimred i Halvmørket om. 
Saa trampede hele min Deling 
med Fedtlæderstøvler i Halmen ind, 
og svinske Kaserne-Eder 
raabte til Drømmen: Forsvindl 



student. 



Kulkassen tom, 

min Sandten — 

og ikke en Fyrrepind, 

mens Revnen i Ruden slipper 

den st3n'kende Gadeluft ind . . . 
det spiller og blinker i Rudens Skaar, 
paa den hundekoldt tindrende Himmel staar 
den gyldne Viv Afrodites Stjæme: 
den venter paa nye Rim fra de fjæme 

digtende Sjæle, 
der vandrer om Dagen med Buksebenet 
flossende trindt om de skævslidte Hæle, 

men ærligt hver Aften, 

stedte i Rimnød, 
bringer den fjæme tronende Skønhed, 

som ganske uforstaaende lader, 
Jord-Serenader: 

Aftenstjæme, mine blege Sange 
fromt sig hæver i den stille Luft — 
Sludder! 
»Hjærteløse Mø med gyldne Spange, 
store Glimmerblomst foruden Duft« — 
Haabet om Varme fra dig paa Forhaand jeg slipper, 
Stjæmetinderne naas ad isbræ-dækkede Klipper, 
derfor beholder jeg Frakken paa, mens jeg tænder 

min aldrig 
pudsede Lampe af Messing, i Haab om at Aftenens 

Timers 
dorsk-fremvraltende Kvæg vil vandre i Pligternes 

Staldbaas . . . 



Oase midt i en Ørken af Slid 1 

Ovid, Ovidl 
Hvor vilde du være en saftig 
kilrende Lækkerbid 
for denne mod Skønhed hungrende Tid, 
for disse Slægter, der tørster mod Vin 
og hvide Lemmer bag lokkende Lin — 
hvis bare de Ignoranter 
kunde lidt bedre Latin 1 

Nu stækkes til Straf mit forfløjne Grin, 
min eneste Ven skal afgaa ved Døden: 
Lampen var fyldt med Petroleum, 
som Kassen var fyldt med Kul — 
Christ give, hver nærig Værtinde 
var lagt udi sorten Muld. 
Man bør ikke tilbinde Mulen paa Oksen, som 

tærsker , . . 



Sort Fortvivlelse i Hulen hersker: 
Jeg er nær ved at synke i Sofaen ned 

og fryse vemodig i Ørkesløshed; 
ak, det er umuligt for den som har 

suget Livet ud af den sidste Cigar, 
Tobakkens narkotiske Strømme, 
først de gør os tungsinds-ømme. 






Dette øde, frosne Kammer, 
lejet ud til sproglærd Jammer I 



Død og Pine — nu er Lykken 
dog engang omsider kommen — 
hviket Svineheld! en Seddel 
finder jeg i Vestelommen I 

I en Ruf da ned af Trappen; 
Fyld til Lampen, Brænde, Kul 
og Cigarer — jeg vil varme 
til en nordisk Hal mit Hul. 



Rask en Tændstik til Papiret, 

ned paa Hug og pust i Spjældet — 

Flammetungen slikker Saften 

af den friske Bøgesteg; 

Knolden buldrer, Gnisten sprutter, 

Baalet snapper grisk hver Mundfuld 

af de Skovle Kul, jeg putter 

i det aabne Luegab — 

ganske som man lader Kødben 

dratte i en Hundeflab . . . 



Ovnens Dør jeg lukker op. 

Baalet synker. 
Rødlig Varme mætter hele Rummet. 

Mildt forstummet 
er de sidste kuldetriste Tanker, 

og jeg sanker 
Drømme-Ax paa Ildens rige Ager — 

se, der staar hun 

— fin og fager — 

Heines unge Fiskerpige 
ved den usle H5rttes Ildsted, 
knyttende om Hoften Skørtet — 
se, hvor yndefuldt hun gør det I 



r 

! Videnskabsmand. 



I Loftets Felter tumler sig et Mylder: 
Struttende Nymfer kryster svære Helte, 
og intet Figenblad og Vinløvbælte 
de brune Gudelemmers Kraft tilhyller. 

Fortidens Mestre Salens Vægge smykke: 
Fru Potifar begræder Josefs Dyder, 
fortvivlet hun sit Svanebryst ham byder 
og stirrer avindsyg paa Ledas Lykke. 

Vælige Hingste vrinsker efter Hoppen, 
om fromme Kvier slaas uvane Tyre — 
den flamske Frodighed kan intet styre — 
Køteren halser henrykt efter Moppen. 

Et Frokostbord med Østers, Krebs og Hummer, 
Rhinskvin, Fasaner, Druer og Citroner 
staar dækt for Skyttelaugets Rangspersoner, 
som ved, at Bugens Glæder Himlen rummer. 

Kermessens Orgie overskyller Landet, 
Livslysten vælter sig i røde Flammer — 
Karle og Piger, Bønder, Kromadammer, 
for Kys og Dans og Drik ej sanser andet. 

Og jeg studerer Renaissancens Vægge, 
nærsynet bladende i ICataloget, 
mens Guderne sandsynligt mumler noget 
om smalle Skuldre og om tynde Lægge. 



I mindste Klasse. 

Efter Sully Prud'homme. 



De sidder sødt i deres Bluser, 
pænt vaskede fra Top til Taa, 
og deres Støvler er saa blanke — 
hvor er de artige, de smaa. 

De store kalder dem for Tøse 
og for Uskyldigheder -r ak, 
de sælger endnu ikke Bøger 
for at faa Penge til Tobak. 

Aa, En fik ikke lært sin Lektie, 
en Anden skrev sin Stil til »slet«, 
og En fik Skænd i alles Paahør 
og stod i Skammekrogen >ret«. 

2* 

Saa drømmer han, at han for nylig 
kun var sin Moders lille Dreng, 
hvem hun om Morg'nen undertiden 
tog op og lagde i sin Seng. 



Pædagog. 

Efter en Normalarbejdsdag. 



Det gør godt at lette Hjærtet 
mellem Venner med en Ed, 
naar man har i otte Timer 
virket som Personlighed. 



Greve. 



I. 

I gamle Haver, 
der lukker om røde 
ældede Slotte, 
hvor Lindealleerne 
kappes i Stilhed 
med Vand, der dovner 
i brune Kanaler, — 
hvor Svanerne stryger 
de bløde Dun 

mod Aakandeblomstemes hvide Kinder 
hvor Gangene gruses 
for Silkeskoen, 
som viger forsigtig 
for tykke Snegle — 

hvor gamle arbejdsvanføre Husmænd 

hyggeligt pusler 

med kluntede Fingre 

om sjældne Roser, 

takkende fromt 

for den fulde Dagløn 
og bedende naadigt Vorherre velsigne 

det naadige Herskab — 
hvor Sagnene endnu tør bygge i Ly 

for stinkende Røg 

fra haarde Maskiner 

og ynkende Forskeres 

isnende Smil — 

hvor Barnesjælen 

højtidsfuldt undres 

over hvert Spor, 

som taler om Tider, 

da Haandfæstnings-Konger, 

kun kendte fra Bøger, 

stredes afmægtigt 

med Rigets Adel — 

hvor den fremmede Mand 
standser ved Sandstensmonumentet, 

omklamret af Vedbend, 

regnforvitret, 
og staver sig gennem den snirklede Indskrift, 
som melder i hundredaar-gammel Stil, 

at stavnsbundne Bønder 

taknemmeUgt satte 
et evigt standende Hædersminde 

for Godsets Ejer, 

fordi han brød 

Aartusinders Trældom — 

i gamle Haver, 
som dæmper hver hadefuldt-støjende Stemme, 
hvis hegnede Trolddom jeg aldrig kan glemme 

der hørte jeg hjemme. 



n. 

Jeg er led ved disse Stuer, 
led ved gamle Slægtportræter, 
ved Empire, ved Rococo — 
men især ved Taflets Retter, 
naar jeg ser de slappe Kæber, 
som om Gaflerne sig lukker, 
mens jeg hører Mænd, som flæber 
over Kongers Nød — de Dukker! 

Naar jeg rejser mig fra Bordet, 
kan jeg mærke Vinen hidse 
mine Kinder som de andres — 
er jeg da kun en af disse? 
Nej, her brænder ogsaa Skammen, 
hvori Harmens Dolke hærdes — 
aa, vi skulde allesammen 
kongeligt med Dolk beværtes! 

Rundtom skriger mine Fæller, 

Halsen klukker højt af Latter 

som en uhumsk Afløbsrende — 

ikke en min Tavshed fatter; 

men jeg maaler først den Vandstand, 

disse side Sjæle holder, 

naar jeg ser, hvad der kan lægge 

Kinderne i Alvorsfolder. 



Og jeg væmmes ved dem alle, 
væmmes mest dog ved mig selv. 

Hvorfor ejer jeg vel Marker, 
som af andre Hænder gødes? 
Hvorfor skal paa mine Fingre 
daglig fine Sæber ødes? 
Hvordan kan mit Øje glædes 
ved den blanke Lød hos Hoppen, 
mens det er mig ligegyldigt, 
om min Træl har Gigt i Kroppen? 

Jeg har gransket Trællens Ansigt, 
jeg har følt den Brod, der ligger 
i hans tavse Slid: det piner 
som et Afslag til en Tigger; 



jeg har hørt hans trevne Gensvar, 
naar jeg hilste først i Marken, 
jeg er flygtet for hans Skudsmaal, 
som for Lyden af hans Harken. 

Og det skriger inden i mig: 
Hvorfor skal jeg ikke skænke 
Guld, Familiegods og Skrammel 
til min Træl, som staar i Lænke? 
Jeg er træt af hans Bebrejden, 
skønt han aldrig aabner Munden, 
træt af evig at forsvare, 
at min Broder holdes bunden. 



Men saa ser jeg slappe Kæber, 
som forfærdet op sig lukker, 
og saa ved jeg godt, det bliver 
mig, som fejgt mit Hoved dukker 
og jeg sætter mig til Bordet 
for at lade Vinen hidse 
mine Kinder med de andres, 
^) j^g 6^ kun en af disse! 



Duellen. 



Med blanktrukne Ryttersabler 

to Adelsmænd stod paa den aftalte Plads; 

Skjorten var smøget om Albuen op, 

paa Jorden laa Hjælm og Kyrads. 

De vented fra Sekundanten 

Signalet til den blodige Daad, 

da brødes den dødssvangre Tavshed 

af en Røst, som gynged paa Graad: 

»Ved hvert et Ord, 

som fra din Sjæl j9øj til min Rede hen 

og ynglede kraftigt herinde 

og kom med sit Kuld igen, — 

ved hver en Latter, 

der faldt som plaskende Foraarsregn 

foryngende over mit Hjærtes 

af Tørke udpinte Egn, 

Ved hver en Sorg, 

vi deltes om, som vi var Brødre til, 

ved hver en Jubel, der straaled 

som Springvand i Solens Spil, 

ved hvert et Bæger, 

jeg sorgløst drak af din spanske Vin, 

ved hver en Bog, som jeg læste 

om Vintren ved din Kamin, 

Ved denne Haand, 

som de tusind Gange har rystet din, 

og ved mit Hjærte, som aldrig 

for dig var et laaset Skrin — 

ved Davids Veraab, 

at ingen Kvinde var en Jonathan, 

ved Brændemærket, som dømte 

Kain til en fredløs Mand — 

sværger jeg dig, jeg fra Barn har haft kær, 
jeg løfter aldrig mod dig mit Sværd!« 

Da brast en Byge 

af Graad og Latter — en plaskende Tø — 

ned over Vennens Hjærte 

og oprev den bundfrosne Sø. 

Saa raabte han lystigt til Pagen: 
Rid op til Fru Mette og sig fra mig, 
at hvis hun har Brug for en Elsker, 
saa viger vi begge for dig. 



Dekadenter. 

Efteraarsstemning. 



Dette usle, visne Løv, 
som i selvopgiven Dovnen 
lader Edderkoppen samle 
døde Fluer i sit Fangnet — 
disse gule, slatne Blade^ 
som af Lede hverken gider 
sidde paa de tynde Stilke 
eller ofre sig til Gødning — 
disse syge Farvemønstre, 
kræsent sammensat fra Høstens 
store Sørgemagasin — 
denne ormeædte Skønhed, 
som bestandig lægger Sminken 
tykkere paa Mumiekinden, 
for at bramme med sin Raadnen 
dette vinløvrøde Orgie, 

hvoraf kælne, brustne Sjæle 
suger Sygdoms-Sødme i sig - 
hele dette fordums stærke 
Romerrige i Forfald — 

det er modent til at fældes 
af en Stormnats Krigerskarer 
for at gøde om de nye, 
spirekraftige Barbarer! 



Maal og Vægt. 

Fra Restauranten. 



Sana mens in sano corpore. 

Har De set, med hvilken Alvor 
denne evnerige Yngling 
gennemforsker Frokostsedlen, 
mens han mandigt snor Mustachen. 

Ypperligt, hvor han eneigisk 
sætter Tanden i sin Rostbeaf, 
hvor gymnastisk Tindingmusklen 
hopper, mens han taktfast tygger. 

Tæt og bred er Ryggen bygget, 
Laaret svulmer rundt og spændstigt — 
her er Krummer til en Hage 
og med Aarene til mere. 

3 

Thi den regelrette Mætning 
af hver Celle i hans Kødvæv 
borger for en sikker aarlig 
Pundtilførsel til hans Vægt 

Og da Sjælen trofast følger 
Legemet, saa sikres dermed 
allerbedst det parallele 
Alentillæg til dens Væxt. 



En Sjæl før Døden. 



Nu er det snart forbi, min kære Hustru. 

Det ser jeg klart, skønt du er god og øm 

og helst vil skjule Dødens Nærhed for mig. 

Men ikke sandt? Du kender dog din Mand 

og ved, at han har lært at dømme sundt 

og modent om Naturens faste Orden. — 

Han var et Led — et virksomt Led, det kan han 

vist uden Selvros sige ved ain Bortgang — 

i denne strængt ubrydelige Kæde, 

hvis Ringe er saa sindrigt sammensatte, 

at ældre Tiders uoplyste Vise 

har troet, der var en Tanke med i Spillet . . . 

Jeg ved, min Ven, du selv har endnu svært 

ved helt at rumme, hvad de stærke Aander 

ved Selvfordybelse forsones med . . . 

Javist, du er en Kvinde, jeg forstaar 

3* 

dit gode Hjærtes blide lUusioner, 
naar du bestandig stoler paa et Gensyn. 
En Kvinde har kun i b^^rænset Grad 
den Lykke, helt at fyldes af en Gæming, 
der udelt binder hendes Tid og Kraft. 
Skønt hun er uundværlig i Naturen, 
skønt hun er helliget det store Kald 
at frede Spirerne til nye Sla^^r, 
betragter hun sig som et fattigt Tal 
i Jordens Regnskabsbc^, saafremt hun ikke 
tillige bliver skrevet op i Himlen. 
Men hvis en Mand har hyldet ærligt Frisind 
og viet Samfundet sin bedste Kraft, 
hvis han har formet sin Personlighed, 
imens han sigted paa det Heles Fremgang, 
forsones han med Døden, naar han ser 
tilbage paa, hvor mangt ét Hul der gaber 
og nu kun fyldes af hans brede Minde . . . 
Du ved, jeg sjælden hengav mig til Drømme 
nu stiger mange Syner for mig frem. 
Først ser jeg dig, min trofaste Agathe, 
du kør den gamle Tur ad Langelinje; 
hvor jeg i fordums Tider hos dig sad, 
der er et Hul; men Kusk og Heste bærer 
dog Sørgefloret for den gamle Herre . . . 
Saa mindes jeg min faste Dirigentplads 

i Fremskridtsklubbens Generalforsamling. 
Der er et Hul. Det fyldes af en Mand, 
som maa bekende, at jeg fyldte bedre, 
og hver en Vælger rejser sig fra Bænken 
og giver tavs min Manddomsvirken Bifald . . . 
Og ræk mig saa engang Bespisningslisten. 
Der er et Hul. Der savner man et Mærke 
iblandt de første firehundred Kroner, 
der mættes flere tusind Munde færre . . . 

(i begyndende Vildelse): 

Men — uh, se der i Sparebankens Kasse, 
der er et — kære, det er fælt, det gaber 
om Kap med det, jeg snart skal puttes ned i . . . 



Børsbillede. 



Spot ærværdige Filistre — 
du skal se, hvor de er bistre, 
hør blot, hvor de bruger Munden ! 
Men de ^ore kloge Hjærter 
ved, at dybt i Spotten er der 
gemt et Sandhedskorn paa Bunden. 

(Frit varieret efter Heine). 



Foran Michelangelos David. 

Udenfor Vartov. 



Ubegribeligt, hvorledes 
denne Fjældblomst fra Judæa 
kunde spire mellem Brosten 
paa et Torv i Filistæa. 



II 



Forelsket. 



Jeg sidder heroppe i Gavlen, 
ud af Vindvet jeg ser — 
neden under mig lyder 
der Toner fra et Klaver. 



Min Bog ligger aaben paa Bordet, 
jeg strækker mig i min Stol, 
Cigarrøgens Traade slynges 
som Islæt i Morgenens Sol 

I Klematissen derude 
gaar Spurvekvidderen glat. 
Løvet er skyllet metallisk blankt 
af Regnen, der faldt i Nat. 

Jeg vender mig om — der staar et 
Portræt paa det brune Chatol, 
og i det samme opdager jeg 
i Krogen en glemt Parasol. 

Portrætet og Parasolen — 
længe paa dem jeg ser; 
neden under mig sidder 
der En og spiller Klaver. 



Toner. 



Naar jeg skal dø, saa skal du spille 

dit rige Væld af tunge Melodier, 

og du skal aabne Vinduet til Floden, 

hvor Bruset i de høje Popler nynner 

en Salme over Sygelejets Hynder . . . 

Og er din Graad da tysset stum og stille, 

skal dine anslag-faste Dødskoraler, 

som kun om sjælesmeltet Samklang taler, 

trods hvert Farvel, som hulker, skriger, flænger, 

mod Riget gaa, hvor intet skurrer længer. 

Naar jeg er død, skal Døden spille for dig — 
og naar da Knokkelmandens skarpe Fingre 
med Mester-Anslag i Klaveret griber 
og alle Tonerne til Syle sliber, 

som jages i din stakkels Trommehinde, 

kan du da gemme dybt i Ørets Kammer 

hin Klang af sjælesmeltede Koraler, 

som midt i alle Dissonansers Kvaler 

og i det sprængte Toneriges Jammer 

bær Bud om Riget, hvorfra Tonen stammer? 



stævnemøde. 



Du har haft dit Stævnemøde 
i din Faders rige Stue, 
bag din fromme Moders Skygge, 
i en Hjørnesofas Hygge, 
hvor du, forberedt paa alt, 
vidste, hvilke Ord der faldt . . . 

Denne hcrskabstrygge Ro 
i de hyldest-sikre Blikke 
viser grant, at Frøknen ikke 
voved sine Silkesko 
over Stævnemødets Bro. 



Du har ikke haft dit Møde 

Vinteraftnen i Alleen, 

hvor du løb dig vaad i Sneen 

uden Hat og Foerværkskaabe, 

mens dit Blods den mindste Draabe 

hamrede i Kind og Øre 

mod en ukendt Høvdings Ord, 

som i Krigertrods ser Aarets 

sidste Vinteraften hælde, 

thi hans Attraas Skabervælde 

ved — trods Aars og Dages Død — 

at Naturens Lov har plantet 

Tider, Verdner i hans Skød. 

Det var ikke ham, du hørte, 
nej, saa tronede der ikke 
denne herskabstrygge Ro 
i de hyldest-sikre Blikke, 
men saa havde Naadigfrøknen, 
som paa mange Maal er klog, 
sat sig ind i Stævnemødets 
afgrundssvimle Tindesprog. 



øde. 



Mit Hjærte er en stenet Mark, 
der stod en Gang et Kongelys 
mit Kongelys, min Kærlighed! 
Hvorfor er du brændt ned? 



Hos Konditoren. 



Vinterkaaber, lune Muffer, 
vide Ærmer, tunge Puffer, 
Sløret skjuler alt til Munden — 
Kvindedyb, hvem lodder Bunden? 
Skeer klirrer mod Tallerkner, 
Kaffe-Is og Flødeboller, 
bløde Linser og Makroner 
glide ned i blide Koner, 
glohed Chokolade skolder 
slanke Frøkner, fikse Tøse — 
vips I slap alle Tunger løse: 
»Kan De tænke Dem, jeg saa« — 

Som der sladres, som der hviskes, 
som der gnaskes, som der tiskes, 
som der vrages blandt de Sager, 
som der smages paa de Kager 1 
Ja hvad ønsker De? 

En Skraa. 



Danske Sibyller. 



I. 
Kirsten Giftekniv, 

Sikke Syn 

for gamle Øjne, 

naar de Unge 

— bly og glade — 

parvis tager varme Bade 

i mit store Elskovskarl 



Hvorfor filer de med Tanken 
i den haarde Gaades Knast? 
Ak, hos mig er hverken Tankens 
eller Gaadens Væv saa fast! 

Thi hvor unge friske Lemmer 
i mit Kar er lagt i Blød, 
og hvor Hjærter gennemdampes 
i min lune Bølges Skød, 

hvor de golde Tvivl og Hensyn 
under Brusen henrykt tøer, 
bliver selve Livets gamle 
sejge Gaade skoldet mør I 



II. 

Madammen, 

Glade Bryllupsklokke, ringl 
Saadan skal det være. 
Bryllup er en dejlig Ting, 
unge Par saa kære I 
Selv er jeg i Tanken nær, 
Brudefest og Barselfærd 
parres yndigt sammen — 
Alvor følger Gammen. 

Alle Verdens Ægtemænd 
lønlig for mig gruer. 
Mandens Storhed — hvor er den, 
naar mit Komme truer? 
Aak, men jeg er ikke slem, 
hjælper varsomt Glutten frem, 
lægger Navlebindet, 
øm og glad i Sindet. 

Men naar saa det lille Nor 
vokser fra sin Vorte, 
og det slemme i ham gror, 
som fra først var borte — 
Gud, da drømmer jeg saa tit: 
Raaded jeg for Verden frit, 
skulde ingen se'en 
komme ud af Bleen. 



Pebersvend. 



I Gt-anskovens kolde Kælder, 

hvor Plantelivet dør ud, 

løfter Svampen sin blegfede Krop 

med Slimen over sin Hud. 

I ham er der ingen Hjærteklap, 

som til Blodets Sange slaar Takt, 

i ham er hver Sene og Muskel slap 

og aldrig en Fiber strakt. 

Lad Valmuen baalrød i Solen staa, 

lad Safterne sive i Engbundens Straa 

hvad vil vel en blodfattig Mand? 

»I Granskovkrypten ensomt bo, 

i klam og uforst}n-ret Ro 

som Svamp paa Roden gro.« 

I ælderynkede Skrifter, 

hvor Livet forlængst g^k ud, 

blader en Haand, af en Tanke ført, 

der blegned som Haandens Hud. 

For mandsstærke Arme er Hvilen tryg 

hos Bruden, favnende-blød, 

for livsglade Svende damper en Bryg 

af Syner ved Blodets Glød. 

Men hvor faar den visnede Brudgom Ro, 

om hvad skal hans Længsler sig sno? 

Han steder sin Afmagt til Hvile ned 

i Pergamenternes Mumiefred, 

og Klerkesnirklernes Dødningedans 

forlyster og lokker den mimrende Mands 

lysrædde Drift og Sans. 



III 



Kirketaarnet. 



Taamet. 



»Jeg finder mig i meget: Regn og Slud 
bemaler mig med vaade, grimme Skjolder, 
med Nød og næppe Kammen rank jeg holder, 
Fugerne skørnes, Mursten dratter ud. 

Det faar nu være. Jeg er bleven gammel, 
og Knarkens Ansigt er ej glat og smukt; 
dog kan jeg endnu bruge Kirketugt, 
naar Verden gør mig galdefyldt og vammel. 

Hvor ofte maa jeg høre paa et Mudder 
af hjæmeløse Skader! Og min Gavl 
bli'r sølet til af deres Halers Savl, 
mens Knevren gaar med Fjas og Skræp og 

Pludder.« 

Skaderne. 

»Den gamle Kordegn tror, hans Røst er hvas, 
naar blot han lirer sine Tonestumper, 
skønt flere Toner stadig ned han dumper, 
hvergang han prøver med sin sprukne Bas. 

Han aner ej, hvad Menigheden vil: 
det rige Sangvæld af Alverdens Fugle, 
af Øm og Skade, Luffegaas og Ugle, 
og ikke dette Dompap-Orgelspil.« 

Taamet. 

»Jeg ved det godt: Aarhundreder har slidt 
min Klokkes Malm; tit er der ogsaa grebet 
af Døvere og Kimere i Rebet, 
hvis Ansvar vel desværre bliver mit. 

Og ingen skulde være mere glad 

end jeg, hvis der paa en Gang svulmed Klange, 

som overflødiggjorde mine Sange, 

fordi de havde fyldt den hele Stad. 

Men bilder Skadetungerne sig ind, 

at de har ogsaa Toner skabt i Livet, 

saa bruger jeg det Næb, som blev mig givet, 

og sætter i trods Mudret om min Tind. 

Naar Aftensolen gyldner min Gesims, 
har Harmen samlet Vejret i min Lunge, 
og saa begynder Gubbens Røst at runge. — 
Og medens Banden flyer forfjamsket-vims 

væk til de Reder, hvor den hører hjemme, 
saa blander jeg fortrøstningsfuldt min Stemme 
i store Kor, hvor Mesteren nok næppe 
har Brug for, hvad et Skadenæb kan skræppec 



i*- 

II 



Munken. 



Der er Fred i Klostergange, 
Fred i hvælvede Alleer, 
der er Fred i fromme Sange, 
fødte af en Sjæl i Veer — 
alle Blodets Hunnerhorder, 
Vilddyr-Skarens Oprørstog, 
standses i den stille Celle 
med et gyldent Visdomssprog. 



Det er Evighedens Styrke, ! 

at den skænker os et Maal; | 

det har større Værd at dyrke 
Klostrets end sin egen Kaal — 
her er Ro, naar jeg fordyber 
mig i Aftnens gyldne Himmel 
eller stryger Hvidtekosten 
over Kirkemurens Skimmel. 



! 

Træd kun rolig ind, min Søster, 
du skal faa den Trøst, du søgte, 
Skriftefaderen bag Gitret — 

f^ han er bedre end sit Rygte; 

i dit alvorsrene Ansigt 

i vil jeg læse som en Broder, 

høre dig med større Andagt 
end jeg beder til Guds Moder. 



Der er Fred i Sjælens Gange, 
i dens hvælvede Alleer, 
og der toner stille Sange, 
Efternynnet fra dens Veer, 
dengang Blodets Hunnerhorder 
paa det vilde Oprørstog 
standsed for den store Mesters 
evigt-gyldne Visdomssprog. 



Kættere. 



Der blusser paa Torvet et prægtigt Baal, 
om en Krop slaar Luerne sammen, 
under Rakkernes Hujen og Sjovernes Skraal 
messer Munkene Tak med et Amen, 

Til Kødet skrumper om Benene ind, 
og Knoklerne Aske sætter — 
saa bortfejer Torvets lystige Vind 
Resterne af en Kætter. 



Hvad er da en Kætter — o Jesu mild — 
at saadan en Medfart ham rammer? 
Det er en, som kun kunde leve i Ild 
og kun kunde dø i Flammer! 



Li 






Stavnsbaand. 



I. 

Du skal ære din Fa'r, du skal ære din Mo'r: 
det er Mose Lov, det er Herrens Ord. 
Sinai-myndigt staar Mose Bud, 
som vandringsprøvet af Ørknen gik ud. 
Og fæster det Rod i den arvede Jord, 
faar Hjemlandet Trivsel i tusinde Led; 
hvor Sønnerne gengælder Faderens Sved, 
gaar Faderen trøstet til Dødsriget ned; 
han ved, at hans Kuld i Taknemmelighed 
vil uddybe Sporet af Slægternes Vogn 
og værge hver Grænse om By og om Sogn. 

n. 

»Du skal hade din Fa'r, du skal hade din Mo'r.« 
Hvem raabte de gudsforgaaende Ord? 
De foer fra en Høvding, som drev sin Hest 
over Bymarkens Hegn i forrygende Blæst, 

5* 

som sprang op med et Ryk i den Navlestræng, 

der moderbandt ham til Hjemstavnens Eng, 

som tumled sin Tanke til Steder frem, 

hvor aldrig der skinned et Lys fra et Hjem, 

og spored til læ-løse Brinker ud, 

hvor Sjælen staar nøgen i Dødstormens Slud. 

Nede laa Jorden med Fa'r og med Mo'r, 
med Hustru og Frænde, med Søster og Bro'r; 
hvor fast var den tvundet, den Navlestræng, 
hvor dufted det Hø paa den solede Eng, 
hvor tryg var den Vandring bag Muldjordens Plov, 
hvor fredfyldt den Hvile i Fædrenes Lovl 

Men sprængt blev den tusindaarsfredede Baas, 
hvor Hjorden stod stuvet, saa intet saas, 
oprykt hver neddrevet Grænsepæl, 
som tøjred til Stavnen al Verdens Sjæl. 
Revnerne søndred den Kvaderstensmur, 
da Stormfloden skyllede frem af hans Lur, 
og vakte blev Mænd, som i Murkrogen sov, 
til Kampen for Frihedens fuldkomne Lov. 



Mater dolorosa. 



Der kun sad en fattig Kone — 
viigged Barnet i sit Skød. 

Han hænger der, lemlæstet, stiv og kold, 
og hj ærtelam af Sorg hans Moder sidder. 
Graaden er tørret ud, hun vrider ikke 
de gamle Hænder mer, hun lægger udslidt 
sit Hoved paa de stakkels magre Arme 
og grunder med sin fattige Forstand: 
»Det skulde blive Enden paa hans Liv, 
det har Vorherre nænt at lægge paa migl 
Min egen Dreng — hvor var han hjærtensgod! 
Han var jo nok til Tider lovlig haard 
imod sin lille Mo'r, som naar han sagde, 
at der blandt Jøderne var andre Koner, 
han heller var til Sinds at kalde Moder — 
Men han har husket paa mig i sin Død . . . 
Ak, var han blevet hos mig i vor Landsby, 
saa havde alt set anderledes ud! 

Naar jeg nu tænker paa ham fra hans Barndom, 

hvor kær han var som lille Dreng derhjemme, 

hvor flinkt han hjalp sin Fa'r med Sav og Murske, 

og hvor han snart blev første Mestersvend 

— til Paaske var det lige ti Aar siden 

vi fejrede den lille glade Fest — 

saa er det mig umuligt at begribe 

den Lod, han fik. Jeg havde altid drømt, 

at han en Gang med Tiden skulde sidde 

som Oldermand i Byens Tømmerlav . . . 

Ak, havde han nu hafl en lille Søn, 

for hvem jeg kunde være Bedstemoder — 

men det var ikke det, Vorherre vilde. 



S 






Judas. 

Hvor har jeg været en naragtig Mand, 
som lod mig fange af hans Talemaader 
om blot at opgi' alt, hvad Jorden bød mig! 
Hvor har dog dette Menneske formaaet 
at bilde mig det Vanvid ind, at alle, 
som frejdig væk smed Verden over Bord, 
nok skulde faa den hundredfold tilbage? 
Nej, jeg har gaaet med et Bræt for Panden 
og pint mig selv til ingen Djævels Nytte! 
Hvad er det egentlig — det jeg har gjort? 
Trasket i Hælene paa En, der tigger 
og tærer gladelig paa andres Pung! 
Ja, han kan sagtens føre store Ord 
om at forsage Hustru, Børn og Marker, 
og pynte op som en af Sarons Liljer, 
naar han la'r andre køre Gødning for sig. 
Men har en Mand lidt Ære skabt i Livet, 

saa bruger han sin Kløgt og sine Næver 

til at forsyne sig af Jordens Fad. 

At tjene Penge er en ærlig Sag, 

og Vinding gør ej nogen Mand til Skammel 

Hvorfor har han ej ladet mig i Fred? 

Hvad Brug har jeg haft for profetisk Tale? 

Jeg var en Mand, og jeg forstod mit Haandværk, 

og det var fuldt saa godt som nogen andens. 

De sagde, jeg var pengegrisk og gærrig, 

de skulde piskes for Bagvaskersnak! 

Min Lykke var at slide og at samle, 

da jeg endnu i Tryghed var mig selv — 

den gamle Judas, den tilfredse Mand, 

som vidste klar Besked paa sin Haandtering. 

Da hørte jeg en Dag hans hvasse Ord, 

han jog dem uden Ynk i Livet paa mig — 

fra den Tid var jeg som en anskudt Fugl, 

en splintret Bul, der ædes op af Svampe, 

et Rige sønderslidt af Bryder- Aander, 

thi Klingen spaltede mit Hjærtes Rod, 

saa Blodet drev i Strømme ned fra Æggen. 

Maaske dog jeg kan hele det igen. 

Thi hvem har givet ham det Herredømme? 

Skal jeg da bøde gennem hele Livet, 

fordi jeg i et Kryster-Øjeblik, 

et raadvildt Fromhedsanfald, kasted Vrag paa, 

hvad der gør Manden lykkelig og hædret? 

Og kan saa nogen sige mig: hvad har 

man da til Gengæld for sit drøje Offer? 

Altid at blive ugleset, fordi der 

til Stadighed kan pilles nogle Trævler 

af ærligt gammelt hjemmevævet Vadmel 

ud af den finbroderte Bryllupskjortel 1 

Nej, jeg vil trække i det Tøj, der passer, 

i Arbejdskludene, jeg før var vant til. 

Ved Skaberi kan ingen skabes om. 

Jeg havde Tro til ham — den store Læge; 

nu er der kludret længe nok paa mig, 

men jeg er uhelbredelig 1 Naar blot jeg 

af Dumhed aldrig havde søgt hans Hjælp . . . 



Han selv har allerede sagt det til mig. 
Hvor slog hans Ord dog ned i mig igaarl 
Han vendte sig — lidt barsk — mod Faareflokken 
og bad den vel betænke, hvad den gjorde, 
naar den saa villig tripped i hans Haser: 
»Hvis En iblandt Jer bygger sig et Taarn, 
saa sidder han først roligt og beregner, 
hvad Tømmer, Sten og Arbejde vil koste; 

thi hvis han bygged uden Overslag, 
og Midlerne med et slap op, forinden 
den hele Bygning knejste med sit Tag, 
saa stod han nok saa net til Spot og Latter 
for hele Nabolaget« . . . Denne Mand 
kan jeg som Kamerat ta' under Armen. 



Og lige efter tog han atter fat: 

»Hvergang en Konge kriges med en anden, 

saa overvejer han forinden nøje, 

om han, hvis Styrke er titusind Mand, 

tør møde den, der ejer tyvetusind; 

hvis ikke, sender han i Tide Folk 

som Underhandlere om Fredens Vilkaar«. 



Hvor følte jeg de Ord som sagt til mig I 
Der stempler Mesteren sig selv som Fjenden, 
den haarde Konge, vi skal kriges med. 
Ak havde jeg blot aldrig planløst kastet 
mig ind i Kampen, hvor jeg var den lille I 
Til Slaget valgte jeg den værste Valplads, 
der tænkes kunde — Mesterens fjæme Rige, 
hvor ingen kender Vej undtagen han, 
hvor Tidsler river Skindet, og hvor Knæet 

slaar sig til Blods paa hjærteløse Kampsten, 
mens Øjet render efter gyldne Luftsyn, 
som danser bort i vandblaa Himmeldunst . . 



Nej Mester, jeg vil rømme af dit Rige 
og flytte Kampen til mit eget Land, 
prøv saa, om du endnu har Overtaget! 



Buddha. 



Du Tiger, som soler din stribede Krop, 

Du Øm, som gør Strandhug fra Havbrinkens Top, 

Du Slange, som ruller af Ringe en Ham, 

Du Lotos, som drømmer med Roden i Slam — 

jeg ved, at jert spillende Farvebram 

er Ørkenspejling, naar Hjæmen er hed, 

jeg maner Jer Glans i Nirvana ned ! 

Du Aadselgrib paa det selvdøde Dyr^ 
Du slunkne Hund, som til Skrallesnavs ty'r, 
Du Skylle, som ælter til Pløre min Sti, 
Spyflue, som aldrig fløj Skarnet forbi — 
fra Møddingens Aander jeg grubled mig fri! 
O hjærtekrympende Uhumskhed, 
jeg hælder din Spand i Nirvana ned! 



Du hvide Favn, som er støbt til min, 

I Øjne, som funkler med Død-Glemslens Vin, 

I Arme med Søvndys for fredløst Jag, 

min Brud, som gør Regnvejr til blændende Dag — 

i Salen stod Festen — frem Skyggerne gled 

af Kælderrottemes ynglende Led, 

og Festen sank i Nirvana ned! 

Du Stridslyst, som hærded til Næve min Haand, 
Du Livtag, som rusked de modfaldnes Aand, 
Du Harme, jeg kyled mod Slynglernes Slæng, 
Du Lede, jeg spyed paa Dorskhedens Seng — 
I rokkede ikke en Verden af Led, 
I rejste lidt Støv paa en Landevejs Bred, 
lad falde det Støv i Nirvana nedl 

Fred-Længsel, som ledte i Sjæle om Hjem, 
Du Taalmod, som kun vilde elske dig frem, 
Du vaandende Lytten til Hjærternes Graad, 
Du trofaste Venten paa Hændernes Daad — 
i Dødskamp jeg skærer jer bort med Rod, 
fra Flængen det pibler, mit Hjærteblod — 
et Dryp i Nirvanas bundløse Flod! 



De hellige Floder. 



Alle de mødige Drømme om Hvile for summende 

Slid, 
alle de Tanker, der flimred om Blændværket Rum 

og Tid, 
alle de Længsler, som søgte i Tvætning og 

Spægelse Bod — 
som rolige Aakandeblade de svømmer paa 

Ganges Flod. 



Hver Harme, som fraadende bruste fra vrede 

Profeters Mund, 

Hver Sorg, som gemte sin Hulken paa Frelserens 

Hjærtes Bund, 

hvert Pinselsraab, som er vristet fra nedslagtet 

Uskylds Blod — 

som truende Tangskove voxer fra Dybet af 

Jordans Flod. 

This book should be retumed to 
the Library on or before the last date 
stamped below. 

A fine of five cents a day is inourred 
by retaining it beyond the specifled 
time. 

Flease return promptly. 

